# 

Zápisnica z pracovného stretnutia

Účastníci: podľa prezenčnej listiny

Konanie: PS Zákon o údajoch

Čas: 17.9.2019, 14:30 – 16:30

Názov projektu: Zlepšenie využívania údajov vo verejnej správe

Kód projektu: 314011S979

Názov aktivity: Aktivita 1,2,3,4,5 a 6

Program:

1. Zvyšovanie kvality údajov
2. Analytické údaje
3. Moje údaje
4. Kompetencie (ÚPVII, rezorty, kurátori,...)
5. Minoritne – otvorené údaje, referenčné údaje

**Zápis**

V úvode stretnutia Milan Andrejkovič členov skupiny informoval, že minulý týždeň bol návrh Zákona o údajoch schválený poradou vedenia na ÚPVII, nasleduje predbežné a medzirezortné pripomienkové konanie. Skupina vzala na vedomie informácie o pripomienkach slovensko.digital a Hlavného mesta Bratislava (zahrnúť do zákona aj analytické jednotky Hlavného mesta Bratislava). Čo sa týka interného pripomienkového konania – bolo poukázané na legislatívne nedostatky, čo členovia pracovnej skupiny vzali na vedomie (legislatíva ÚPVII, NASES, Sekcia digitálnej agendy)

1. Zvyšovanie kvality údajov

* vysvetlenie zadefinovania kvality údajov ako verejného záujmu v oblasti dát

1. Analytické údaje

* vysvetlenie aktuálneho a plánovaného postavenia analytických jednotiek

1. Moje údaje

* upozornenie Ministerstva spravodlivosti na súvis a možné prelínanie s právnou úpravou obsiahnutou v zákone č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií)

1. Kompetencie (ÚPVII, rezorty, kurátori,...)

* Požiadavka na zahrnutie kompetencií obcí a miest

1. Minoritne – otvorené údaje, referenčné údaje

* upozornenie na potrebu transpozície Smernice Európskeho parlamentu a Rady (EÚ) č. 2019/1024 z 20. júna 2019 o otvorených dátach a opakovanom použití informácií verejného sektora (prepracované znenie); návrh na prebratie v uvedenom zákone, prípadne aj v neskoršom štádiu; návrh na koncentráciu právnej úpravy údajov v uvedenom zákone

Úlohy:

* osobitné rokovania s Úradom geodézie, kartografie a katastra a s Úniou miest s cieľom dopracovania predkladaného návrhu
* aktívna účasť zúčastnených zástupcov na predbežnom pripomienkovom a aj medzirezortnom pripomienkovom konaní smerujúca k skvalitneniu predkladanej právnej úpravy a k úspešnému vyhodnoteniu pripomienkového konania

Termíny: osobitné rokovania do konca aktuálneho týždňa, ostatné v rámci príslušných pripomienkových konaní

Zapísal: Markéta Šimoni, Michaela Galia